open-index/open-wikipedia-markdown huggingface dataset:
Kapitél (arkitektur)

**Kapitél** (fra latin *caput*, «hode») eller **kapitel** betegner i arkitekturen et søylehode.
I vestlig arkitektur er kapitelet, etter romersk og gresk forbilde, elementet som ligger mellom søyleskaftet og abakus, og forener førstnevntes runde form med sistnevntes kvadratiske.

Kapiteler finnes både i profan og kristen vestlig arkitektur. Egypterne brukte også vanligvis søyler med kapiteler, men med andre former, bl.a. *lotuskapitel*, *papyruskapitel* og *protodorisk kapitel*. Også i Midtøsten var kapiteler et vanlig innslag i monumental arkitektur, bl.a. i Persia. Islamsk arkitektur utviklet kapiteler med andre former, til dels inspirert av eldre typer fra Midtøsten eller fra klassisk arkitektur. Også arkitekturen i India og Øst-Asia gjør bruk av kapiteler som overgangsledd mellom søyler og entablement, også der med andre former enn i vestlig arkitektur.

## Antikken
I den klassiske antikken opptrer tre kapiteltyper.
### Dorisk
Det doriske kapitelet er det eldste av de tre. 
Det er forholdsvis enkelt og massivt. I gresk arkitektur består det av en «pute» (*ekinus*) med en firkantet plate [*abakus*] over.

### Jonisk
Det joniske kapitelet har volutter på sidene, tenkt som endene på en delvis åpnet pergamentrull. Derfor er det retningsbestemt, slik at det er behov for en egen variant i hjørneposisjon.
 
### Korintisk
Det korintiske kapitelet har akantusblader og volutter på sidene. Det ble utviklet av grekerne, men fikk sin største utbredelse i romersk arkitektur.

### Andre kapiteltyper
Romerne tilføyet *toskanske* kapiteler (en variant av doriske) og *komposittkapiteler* (som kombinerer elementer fra korintiske og joniske kapiteler).

I bysantinsk arkitektur ble det korintiske kapitel videreutviklet til en type blokkapitel med dekor utformet ved bruk av bor. Disse finnes bl.a. i Hagia Sofia i Istanbul

## Antikke Kapiteler

Fil:Dorisk.kapitel.jpg|Dorisk kapitel
Fil:Jonisk.kapitel.jpg|Jonisk kapitel
Fil:Korintisk.kapitel.jpg|Korintisk kapitel
Fil:Kompositt.kapitel.jpg|Kompositt kapitel
Fil:Tuskansk.kapitel.jpg|Toskansk kapitel
Fil:Hagia Sophia (15468276434).jpg|Kapitel fra Hagia Sofia
Fil:Venedig_Kapitell_Fischmarkt2.jpg|Venezia


## Middelalderen
Bruken av kapiteler fortsetter i middelalderen. Det kan se ut som om det er tre forskjellige retninger i bruken:

* fortsettelse av den klassiske tradisjonen, basert på korintiske kapiteler
* enkle kapiteler med geometriske former eller planteformer
* mennesker, dyr, fantasivesener

Av de klassiske kapitelene er det særlig det korintiske og kompositt-kapiteler som blir brukt. De blir brukt som forbilder, forenklet eller som rene kopier.

Middelalderen utvikler også egne kapiteltyper som terningkapitelet og foldekapitelet. Disse finnes f.eks. på Lyse kloster. Kapiteler med planteformer og naturalistiske planter er karakteristisk for gotisk arkitektur.

Kapiteler med mennesker, dyr og fantasivesener finner vi mye i romansk arkitektur. Det var denne kapiteltypen spesielt Cistercienserne gjorde opprør mot.

## Se også
* Stavanger domkirkes kapiteler

## Eksterne lenker
* 
* Om søyleorden
* Søyleordene fra Hellenism.net
* Bilder fra Canterbury
Kapitél (typografi)

:*Denne artikkelen er om *'kapitel** (**kapitél**) i typografi. For andre betydninger, se [[kapitel]].
----

I [[typografi]]en er **kapitel** (eller **kapitél**) en bokstav som har bokstavbildet til en [[majuskel]], men høyde omtrent lik [[Typografi|x-høyde]]n til en [[minuskel]].

Kapiteler brukes til å sette tekst som utelukkende består av majuskler, spesielt [[akronym]]er og andre [[initialord]], som ''AIDS'', ''USA'', ''HTML'' og lignende. Når initialord settes i majuskler blir de lett store og iøynefallende og de bryter med det homogene utseende en tekst bør ha. Ved å bruke kapiteler går initialordene mer i ett med teksten omkring og virker ikke forstyrrende.

I typografi skiller en mellom **falske kapiteler** og **ekte kapiteler'''. Falske kapiteler er alminnelige majuskler satt i en skriftgrad lik x-høyden. Det vil si at om skriftgraden er 12&nbsp;punkter og x-høyden er 8&nbsp;punkter, settes falske kapiteler som majuskler i 8&nbsp;punkters grad. Falske kapiteler blir gjerne for tynne i forhold til teksten omkring og bokstavene kommer også for tett sammen. Ekte kapiteler er et skriftsnitt laget spesielt for bruk som kapiteler. I typografi bør ekte kapiteler brukes fremfor falske kapiteler.

Kapiteler ble innført av Aldus Manutius i 1501.

## Eksterne lenker
* Om kapitéler
Maidstone (distrikt)

**Maidstone** er et distrikt i Kent, England. Administrasjonssenter og viktigste by er Maidstone, som også er administrasjonsby for grevskapet. Distriktet ble dannet den 1. april under loven om lokalstyre (Local Government Act 1972), og var en sammenslåing av det tidligere kommunale borough med de rruale distriktene Hollingbourne og Maidstone.

Distriktet dekker et område øst og sør for byen Maidstone, og strekker seg i liten grad vest- og nordover. Det ligger mellom North Downs og Weald, i den sentrale delen av Kent. Motorveien M20 og kanaltunnelbanen går gjennom det fra vest til øst.

Den fine sanden som finnes i distriktet er svært godt egnet til glassproduksjon. Det finnes også mye kalk, spesielt der de tre elvene Medway, Beult og Teise møtes og i North Downs. På grunn av elvene og kalken er papir- og sementproduksjon også viktige lokale industrier.

## Kretsinndeling

Distriktet er delt i valgkretser (*wards*). Ti av disse er bydeler i Maidstone, mens de andre er landkretser basert på landsbyer.

### Landkretser og landsbyer

* Allington
* Barming (1) 
* Bearstead
* Boughton Monchelsea og Chart Sutton
* Boxley
* Coxheath (1) og Hunton
* Detling og Thurnham (1)
* Downswood og Otham (1)
* Headcorn (1)
* Harrietsham (1) og Lenham (1)
* Leeds (1)
* Loose
* Malden og Yalding
* Staplehurst (1)

Kretser merket (1) er verdslige sogn, som har et eget sogneråd. Det finnes også noen verdslige sogn som bare dekker en del av en krets, nemlig landsbyene Bredhurst, East Farleigh, Stockbury, og West Farleigh.

Landsbyer som ikke har noe sogneråd og ikke offisielt listes opp innenfor kretsene er Broomfield, Collier Street, East Sutton, Hollingbourne, Hunton, Linton, Nettlestead, Sutton Valence, og Ulcombe.

## Referanser


## Eksterne lenker
* Offisielt nettsted
Måbødal-ulykken

**Måbødal-ulykken** var en bussulykke som skjedde 15. august 1988 ved utløpet av Måbøtunnelen på riksvei 7 i Måbødalen i Eidfjord. En buss med skolebarn og foreldre fra Kista i Sverige var på skoletur underveis til Bergen for å ta båt til Shetland. Ulykken skyldtes bremsesvikt.  Bremsene var slitt, de virket på bare to av fire hjul, og nedbremsningen fra Hardangervidda hadde ført til varmgang slik at bremsevirkningen var helt vekk i tunnelen. Under forsøk på å gire ned, koblet giret i kardangen ikke inn, og drivverket på bussen gikk i fri. Dermed virket ikke hjelpebremsen, og sjåføren fikk ikke girt ned og redusert farten i bakken som har 8 prosent stigning. Sjåføren valgte selv å legge bussen i tunnelveggen, siden farten økte og en ville vært sjanseløs i hårnålssvingene lengre nede. I et valg mellom to onder valgte sjåføren å begrense ulykken i tunnelmunningen i Måbøtunnelen. Bussen kjørte inn i den betongkledde veggen på høyre side ved tunnelutløpet. Hastigheten ble anslått til å være mellom 64 og 100 km/t da ulykken skjedde. Totalt omkom 16 mennesker, hvorav 12 barn i 11–12-årsalderen og fire voksne (foreldre og bussjåføren). 18 mennesker ble skadet.

## Se også
* Norske katastrofer og store ulykker

## Referanser




## Eksterne lenker
* Snorre Sklet, NTNU/SINTEF: Storulykker i Norge de siste 20 årene 
* Socialstyrelsen: Brandkatastrofen i Göteborg (svensk, se Bussolyckan i Måbødalstunneln, s. 110)
* Bergens Tidende: Måbødal-ulykken 20 år etter (15. august 2008)
Paulo Coelho

**Paulo Coelho** (født 1947) er en brasiliansk forfatter kjent for boka *[[Alkymisten]]* som er utgitt på mer enn 70 språk. 

Han var innlagt på psykiatrisk institusjon i ungdommen, og hadde en omskiftelig karriere som skuespiller, journalist og forfatter av sangtekster før han i 1986 opplevde et åndelig gjennombrudd under en vandring på pilegrimsveien til Santiago de Compostela. Forfatterskapets gjennomgående tematikk rundt åndelig søken har preg av en new age-orientering, og utdrag fra *Alkymisten* inngår i antologien *[[New Age (bok)|New Age]]* fra 2007.

Han etablerte velferdsorganisasjonen Paulo Coelho Institute i 1996. Coelho har fått en rekke internasjonale utmerkelser, blant annet Crystal Award fra World Economic Forum, United Nations Messengers of Peace 2007 og den franske Æreslegionen. Han er medlem av Academia Brasileira de Letras siden 2002.

## Bøker på norsk
Årstall for første utgivelse på portugisisk. 

* *O diário de um mago*, 1987. – Utgitt på norsk som *Pilegrimsreisen*.  Oversatt fra portugisisk av Kari og Kjell Risvik. (Bazar Forlag, 2006)
* *O alquimista*, 1988. – Utgitt på norsk som **. Oversatt fra portugisisk av Christian Rugstad. (Ex Libris Forlag, 1995)
* *Brida*, 1990. – Utgitt på norsk som *Brida: En bok om frihet*. Oversatt fra portugisisk av Kari og Kjell Risvik. (Bazar, 2008)
* *As valkírias*, 1992. – Utgitt på norsk som *Valkyriene*. Oversatt fra portugisisk av Grete Skrevik. (Bazar, 2010)
* *Na margem do Rio Piedra eu sentei e chorei*, 1994. – Utgitt på norsk som *Ved elven Piedra satt jeg og gråt*. Oversatt fra portugisisk av Christian Rugstad. (Ex Libris, 1995)
* *A quinta montanha*, 1996. – Utgitt på norsk som *Det femte fjell*. Oversatt fra portugisisk av Christian Rugstad. (Ex Libris, 1998)
* *Cartas de amor do Profeta*, 1996. – Utgitt på norsk som *Kjærlighetsbrev fra Profeten – [[Khalil Gibran]]*. Oversatt fra portugisisk av Bård Kranstad. (Ex Libris, 1997)
* *Manual do guerreiro da luz*, 1997. – Utgitt på norsk som: *Håndbok for lysets krigere*. Oversatt fra portugisisk av Bård Kranstad. (Bazar, 2003)
* *Veronika decide morrer*, 1998. – Utgitt på norsk som *Veronika vil dø*. Oversatt fra portugisisk av Anne Elligers. (Ex Libris, 1999)
* *O demônio e a Srta. Prym*, 2000. – Utgitt på norsk som *[[Djevelen og frøken Prym]]*. Oversatt fra portugisisk av Anne Elligers. (Bazar, 2002)
* *Onze minutos*, 2003. – Utgitt på norsk som *Elleve minutter*. Oversatt fra portugisisk av Anne Elligers. (Bazar, 2003)
* *O Zahir*, 2005. – Utgitt på norsk som *Zahir*. Oversatt fra portugisisk av Bård Kranstad. (Bazar, 2005)
* *A bruxa de Portobello*, 2006. – Utgitt på norsk som *Heksen fra Portobello*. Oversatt fra portugisisk av Kari og Kjell Risvik. (Bazar, 2007)
* *O vencedor está só*, 2008. - Utgitt på norsk som *Seierherren står alene*. Oversatt fra portugisisk av Kari og Kjell Risvik. (Bazar, 2009)
* *O Aleph*, 2010. – Utgitt på norsk som *Alef*. Oversatt fra portugisisk av Grete Skrevik. (Bazar, 2012)
* *Manuscrito encontrado em Accra*, 2012. – Utgitt på norsk som *Manuskriptet fra Accra*. Oversatt fra portugisisk av Grete Skrevik. (Bazar, 2013)

## Referanser


## Eksterne lenker
* 
* 
* 
*
Bazar

**Bazar** eller **basar** kan ha flere betydninger:

* Begge stavemåter benyttes om markeder, særlig i muslimske områder.

* Bazar Forlag - et norsk forlag.
* Bazar (bok)  - roman fra 1970 av Tor Åge Bringsværd.
* Bazar (band) - var et norsk band, mest aktive i 1970-årene.
Serhij Bubka

**Serhij Nazarovytsj Bubka** (ukrainsk Сергій Назарович Бубка; født 4. desember 1963 i Vorosjilovgrad i Sovjetunionen, i dag Luhansk i Ukraina) er en ukrainsk tidligere friidrettsutøver. Han var førstemann i verden som hoppet over 6&nbsp;meter i stavsprang. Han satte den inntil 2020 gjeldende verdensrekorden på 6,14&nbsp;m 31. juli 1994 i Sestriere, Italia.

I 1978 flyttet Serhij til den ukrainske byen Donetsk med treneren sin. Han debuterte internasjonalt i 1983 da han vant øvelsen i VM i Helsingfors med 5,70&nbsp;m. I årene som fulgte satte Bubka helt nye standarder i stavsprang. 13. juli 1985 hoppet han 6 meter i Paris.

I perioden mellom 1984 og 1994 forbedret Bubka verdensrekorden i stavsprang med 21 centimeter, vanligvis med 1&nbsp;cm om gangen. I alt satte han 17 verdensrekorder utendørs.

Hele seks ganger ble Bubka verdensmester i stavsprang. Han vant de seks første verdensmesterskapene som ble arrangert i friidrett, i årene 1983, 1987, 1991, 1993, 1995 og 1997. I tillegg ble han olympisk mester i Sommer-OL 1988 i Seoul, og europamester i 1986 i Stuttgart.

Siden 2002 har han vært representant i det ukrainske parlamentet. Han har vært medlem av Ukrainas olympiske komité siden 2005, og ble valgt inn i IOCs utøverkomite i 1996, han ble IOC-medlem i 1999, og er fortsatt æresmedlem i IOC. Han har også vært aktiv i IAAF siden 2001, og har vært visepresident siden 2007.

## OL-medaljer
* 1988  Seoul - **gull** i stavsprang
## VM-medaljer
* VM 1983  Helsingfors - **gull** i stavsprang
* VM 1987  Roma - **gull** i stavsprang
* VM 1991  Tokyo - **gull** i stavsprang
* VM 1993  Stuttgart - **gull** i stavsprang
* VM 1995  Göteborg - **gull** i stavsprang
* VM 1997  Athen - **gull** i stavsprang

## Referanser


## Eksterne lenker
* 
*
Tonbridge and Malling

**Tonbridge and Malling** er et distrikt i Kent, England. Det dekker et område fra North Downs ved Burham og Snodland i nord til Tonbridge i sør. Elven Medway renner gjennom distriktet fra vest mot øst. Administrasjonssenteret er formelt landsbyen West Malling, men flere kontorer er lagt til Tonbridge og Kings Hill.

## Historie

Området har vært bebodd siden steinalderen. Det finnes en rekke spor fra den yngre steinalder, som megalittene Kits Coty ved Aylesford, Coldrumsteinene ved Trottiscliffe og Long Barrow ved Aldington. Det er også gjort en rekke funn fra bronse- og jernalderen. Som ellers i Kent, som var området hvor romerne gikk i land i 43, er det mange romersk funn. 

Området nærmest Tonbridge er ikke med i *[[Domesday Book]]*, men de fleste andre bosetninger i distriktet er nevnt. Det ble bygget slott ved Tonbridge, Allington og West Malling i det 13. århundre. Det fantes også flere større klostre, som St. Mary's Abbey fra 1092 og Aylesford Priory fra det 13. århundre. Flere herregårder fra middelalderen er bevart, blant annet Ightham Mote og Old Soar Manor.

## Kretsinndeling

Distriktet er delt i 26 kretser (*wards*), hvorav syv er bydeler i Tonbridge og resten er landkretser, basert på landsbyer.

### Landkretser og landsbyer

* Aylesford
* Blue Bell Hill og Walderslade
* Borough Green og Lenham
* Ditton
* East Malling, 
* East Peckham og Golden Green
* Hadlow, Mereworth og West Peckham
* Hildenborough
* Ightham
* Kings Hill
* Larkfield (delt i to kretser, nord og sør)
* Snodland (delt i to kretser, øst og vest)
* Wateringbury
* West Malling og Leybourne 
* Wrotham

Blant landsbyer som ligger innenfor en av disse kretsene er:

* Addington
* Birling
* Plaxtol
* Ryarsh 
* Shipbourne 
* Stansted 
* Trottiscliffe
* Wouldham
Bazar Forlag

**Bazar Forlag** var et norsk forlag stiftet av forlagsmannen Øyvind Hagen i 2002. Forlaget hadde filialer i Sverige, Danmark og Finland. Bazar Forlag utga i hovedsak oversatt skjønnlitteratur og bakgrunnen for etableringen var ønsket om å starte et uavhengig forlagshus for kvalitetslitteratur.

Bazar utgir flere bestselgende forfattere, deriblant Paulo Coelho, Dan Brown, Ildefonso Falcones, Tatiana de Rosnay, Bernard Cornwell, Katherine Pancol, Cecelia Ahern og Vikas Swarup.

Forlaget ble i 2005 utnevnt til *Årets [[Gaselle (bedrift)|mediegaselle]]* av Dagens Næringsliv. Forlaget har hatt en del intern turbulens, og ved flere anledninger har hele redaksjonen nedlagt sitt arbeid eller sagt opp sine stillinger. I 2009 og 2010 var Bazar et av Norges mest lønnsomme forlag; imidlertid ble forlagets danske filial slått konkurs i 2009, blant annet på grunn av en underslagsaffære. I 2016 hadde forlaget igjen ingen faste ansatte, etter at hele staben hadde sagt opp, og forlagshuset Cappelen Damm kjøpte opp samtlige aksjer, men akter å videreføre en utgivelsesprofil med vekt på oversatt skjønnlitteratur.

## Referanser


## Eksterne lenker
*
Jordskjelvet i Shaanxi 1556

**Jordskjelvet i Shaanxi** eller **Jordskjelvet i Hua fylke** (kinesisk: 华县大地震; pinyin: *Huà xiàn dà dìzhèn*), eller **Jiajing-jordskjelvet** (嘉靖大地震, *Jiājìng dà dìzhèn*) var et av historiens mest dødbringende jordskjelv.

### Beskrivelse
Skjelvet fant sted om morgenen den 23. januar 1556 i Kina og kostet omkring 830&nbsp;000 mennesker livet. Mer enn 97 fylker var berørt, i ti av Kinas provinser: Shaanxi, Shanxi, Henan, Gansu, Hebei, Shandong, Hubei, Hunan, Jiangsu og Anhui. Hovedgrunnen til de mange omkomne var at skjelvet rammet i det nordkinesiske løssplatået.

Man anslår i dag at jordskjelvet hadde en styrke på omkring 8. Etterskjelv fulgte i et halvt års tid. Episenteret var nær Hua-fjellet i fylket Hua i det som i dag er byprefekturet Weinan i Shaanxi.

Selv om overslagene over dødsofre fra den tid ikke kan tillegges samme grad av sikkerhet enn de for naturkatastrofer i nyere tid, er det klart at dette var det mest dødbringende jordskjelv historien kjenner, og den tredje mest dødelige naturkatastrofe overhodet (pr. 2008). I noen fylker omkom hele 60 prosent av befolkningen. 

Det meste av befolkningen i fylkene nærmest episenteret bodde i jordhuler, såkalte yaodong. Dette var huler de selv hadde gravd ut av klipper og i skråninger av løss, og de fleste av brøt sammen under jordskjelvet.

I en av kinesiske annaler finner man følgende beskrivelse:

:*«Om vinteren i 1556 fant det sted en jordskjelvskatastrofe i provinsene Shaanxi og Shanxi. I vårt fylke Hua var det flere ting som gikk ille. Fjell og elver byttet plass, og veier ble ødelagte. Noen steder løftet bakken seg plutselig og dannet nye høyder, eller den sank brått og ble til nye daler. I andre områder brøt det plutselig ut en ny bekk, eller bakken ble brutt opp og nye dammer kom frem. Hytter, embedshus, templer og bymurer raste plutselig sammen.»*

Jordskjelvet fant sted i Jiajing-æraen under Ming-dynastiet. Derfor er jordskjelvet i kinesiske historiske dokumenter gjerne blitt omtalt som Jiajing-jordskjelvet (嘉靖大地震, *Jiājìng dà dìzhèn*).

Jordskjelvet skadet mange av stelene i den såkalte steleskogen i Xi'an. Av de 114 Kaicheng steinklassikere ble 40 brukket istykker. Mandarinen Qin Keda opplevde jordskjelvet og nedtegnet mange enkeltheter. Én lærdom han bragte videre, var denne: *«Ved utbruddet av et jordskjelv bør ikke folk som er innendørs gå ut med det samme. Kryp heller sammen og vent. Selv om redet har brutt sammen, kan eggene klare seg.*» Dette kan tyde på at mange av dem som prøvde å komme seg unna ble drept, mens mange som holdt seg i ro overlevde.

Skjelvene reduserte høyden av Den lille villgåspagoden i fra 45 meter til 43,4 meter.

## Litteratur
Andrea Janku: «Drei lebenslange Freunde / in einer Nacht dem Sand anheim gegeben. Das Erdbeben von 1556 in Shaanxi (China)», i: Gerrit Jasper Schenk (utg.): *Katastrophen. Vom Untergang Pompejis bis zum Klimawandel*, Ostfildern 2009, s. 81-92.

## Referanser
Frisland

:*For landskapet i Nederland og Tyskland se [[Friesland]]*

**Frisland** var en fantomøy i havområdet sør for Island som oppsto på kart på midten av 1500-tallet. Det originale kartet var basert på detaljerte reiseskildringer i et arbeid *De I Commentarii del Viaggio* som beretter om de to brødrene Nicolo and Antonio Zenos reiser i Nord-Atlanteren. Øya ble inkludert i mange kart i det neste århundret. Men til slutt ble det altså avslørt at øya ikke hadde rot i virkeligheten.

## Kilder
* http://www.philaprintshop.com/zeno.html 
* http://dic.academic.ru/dic.nsf/enwiki/259983
Jambi

**Jambi** er en indonesisk provins på østkysten av det sentrale Sumatra.

Jambi grenser i nord mot provinsen Riau, i vest mot Vest-Sumatra, i sørvest mot Bengkulu og i sørøst mot Sør-Sumatra.  

De største byene i provinsen er:

*Jambi – 420 400 innbyggere 
*Kualatungkal – 33 700 innb.
*Mendahara – 56 300 innb.
*Simpang – 36 700 innb.
*Sungaipenuh – 96 000 innb.

## Referanser


## Eksterne lenker
*
West Malling

**West Malling** (historisk Town Malling) er en markedsby i distriktet Tonbridge and Malling i grevskapet Kent i England. Den er formelt administrasjonssenter for distriktet, men de fleste offentlige kontorer ligger i Tonbridge eller Kings Hill. I henhold til folketellingen i 2011 har byen en befolkning på 2590 innbyggere.

## Historiske bygninger
Landsbyen har flere historiske bygninger, blant annet:
*Et priori, som også har vært leprakoloni
*Ford House, 600 år gammel hus i hovedgaten
*Swan Bar, som var skysstasjon på 1700-tallet
*St. Leonards tårn, et normannisk borgtårn bygget av biskop Gundolf (biskop mellom 1077 og 1108). Han sto også sto bak Rochesterkatedralen, og Det hvite tårnet, som er det sentrale tårnet i Londons festning Tower of London. Ca. 2090 opprettet Gundulf klosteret St. Mary's Abbey (også kjent som Malling Abbey) i West Malling for nonner tilhørende benediktinerordenen. Det er også en klosterkirke som har vært listet som bevaringsverdig bygg klasse II i 1966.

Under den andre verdenskrig hadde det britiske flyvåpen en base i nærheten, RAF West Malling. I området hvor den lå har Kings Hill blitt anlagt, som et blandet bolig- og handelsområde. 

I 2004 hadde landsbyens innbyggere den høyeste gjennomsnittsinntekten i Storbritannia. Landsbyen hadde også den høyeste andelen av husholdninger med inntekt over 100&nbsp;000&nbsp;pund.

## Referanser


## Eksterne lenker

* Panoramisk utsyn over West Malling, BBC
* Malling Action Partnership, partnerskap for å utvikle en visjon for framtiden av West Malling som en markedsby.
* West Malling Resource Centre , uavhengig lokalt nettsted for byens historie og innbyggere
Kings Hill

**Kings Hill** er en ny landsby og verdslig sogn i distriktet Tonbridge and Malling i grevskapet Kent, England. Den ble grunnlagt på 1950-tallet, i et område som tidligere hadde rommet RAF West Malling, en flybase brukt under den andre verdenskrig. Den ble utviklet som et blandet bolig- og handelsområde. Målet er 2500 hjem og 1 million kvadratfot kontor-, handels- og produksjonslokaler. Flere av administrasjonskontorene til distriktet Tonbridge and Malling ligger i Kings Hill, selv om det formelle administrasjonssenteret er den gamle landsbyen West Malling like ved. Ved folketellingen i 2011 har landsbyen og sognet en befolkning på 7 770 innbyggere, noe som gjør den på størrelse med en by.

## Referanser


## Eksterne lenker

*Landsbyens nettsted
*Kings Hill parish council
Ightham

**Headcorn** er en landsby distriktet Tonbridge and Malling i grevskapet Kent i England. Den er mest kjent for herregården Ightham Mote fra middelalderen, men selve landsbyen er enda eldre. I henhold til folketellingen i 2011 har landsbyen en befolkning på 2084 innbyggere.

## historie
Stedet er ikke nevnt i *[[Domesday Book]]*, men man mener at stedsnavnet kommer fra angelsaksisk *Ehtaham*, «Ehtas bosetning».

Sognekirken, viet apostelen Peter, er fra 1100-tallet. William Lambarde, den første som skrev om et engelsk grevskaps historie (*A Perambulation of Kent*), giftet seg i kirken i 1570. Han kone Jane døde bare tre år senere, og det finnes et monument til minne om henne i kirken. I 1643 framprovoserte sognepresten, John Gryme, et rojalistisk opprør da han nektet å avlegge troskapsed til parlamentet, og å pålegge sine sognebarn å ta eden. Soldater kom for å arrestere ham, og landsbyboerne stilte opp for å hindre dem. Etter at en av landsbyboerne hadde blitt drept trakk soldatene seg tilbake. Da det ankom forsterkninger roet opprøret seg ned. 1800-tallets store britiske operasangerinner, Adelaide Kemble, er gravlagt på kirkegården ved siden av.

I 1336 innvilget Edvard II en forespørsel om tillatelse til å holde en årlig marked i landsbyen.

## Referanser


## Eksterne lenker

*Ightham Community 
* Historic Kent
Transkripsjon (genetikk)

**Transkripsjon** er en biologisk prosess der et gen &ndash; det vil si en sammenhengende del av DNAet i cellekjernen &ndash; «omskrives» til RNA-molekyler. Disse vandrer ut av kjernen og brukes videre i produksjon av proteiner. Et protein består av ett eller flere polypeptider bundet sammen med ulike kjemiske bindinger. Hvert gen inneholder koden for ett polypeptid.

DNA med nukleinsyrene A (adenin), C (cytosin), G (guanin) og T (thymin) blir oversatt til RNA med hhv. U (uracil), G, C, og A. Videre oversettes RNA til polypeptider bestående av aminosyrer i henhold til genetisk kode i en prosess kalt translasjon.

Det sentrale teoremet i genetikken går ut på at gener bare kan oversettes fra DNA til RNA eller omvendt, og videre til proteiner, men aldri fra proteiner tilbake til RNA eller DNA.

## Noen definisjoner
*Gen: et område i DNA som koder for et bestemt protein.
*RNA polymerase: et enzym som styrer dannelsen av RNA fra informasjon som er lagret i DNA.
*Promotor: område i DNA som er viktig for at transkripsjon skal starte. Fungerer som bindesete for RNA polymerase og transkripsjonsregulerende proteiner.
*Transkripsjonsfaktor: generell betegnelse på proteiner som er involvert i reguleringen av gentranskripsjon.

## Prokaryot transkripsjon
### Start

#RNA polymerase (RNA pol) binder til spesifikke sekvenser i DNA. På dette tidspunktet er DNA dobbelttrådet. Genet er derfor ikke tilgjengelig for transkripsjon. 
#*Prokaryoter har en enkelt RNA polymerase som syntetiserer både mRNA, rRNA og tRNA fra det bakterielle kromosomet. Polymerasen består av fem underenheter som har ulike oppgaver i bindingen til DNA og polymeriseringen av RNA.
#*Bindingen til DNA skjer i ’’promotorer’’, regioner som ligger oppstrøms (i forkant) av genet.
#**Promotorer er viktige reguleringspunkter for transkripsjonen.
#DNA åpnes til en enkelttrådet struktur. RNA pol. kan starte elongeringen av RNA.

Binding av ulike transkripsjonsfaktorer til promotoren bidrar til å regulere uttrykket av genet. Transkripsjsjonsnivået avhenger også av hvor ”sterk” promotoren er, altså hvor mye den i seg selv påvirker genet. Stort sett avhenger dette av bindingsevne til RNA pol. og transkripsjonsfaktorer.

### Terminering
To vanlige metoder for terminering av transkripsjon:

* "Rho-"u"avhengig": Sekvenser i DNA signaliserer transkripsjonsstopp. Terminatorsekvensene er gjerne palindromer som danner en loop og gjør at RNA pol. dissosierer.
* "Rho-avhengig": Ρ-faktoren, et protein, binder til spesifikke DNA-sekvenser og gjør at RNA pol. dissosierer.

I andre tilfeller stopper transkripsjonen når RNA pol. passerer områder i DNA med mange thymin etter hverandre eller andre spesifikke sekvenser. Vanligvis gjør slike sekvenser at det dannes loops i RNA og RNA pol. frigjøres.

## Kilder
*Lodish *et al.* **Molecular cell biology** 4th ed. 2000. Freeman publishing.
Ightham Mote

**Ightham Mote** er en herregård fra middelalderen ved landsbyen Ightham i Kent, England. Stedet ligger i nærheten av Sevenoaks.

## Historie
Den ble bygget omkring 1330 som en herregård med vollgrav. Det er dog ikke vollgraven (*moat*) som har gitt den navnet. Huset står på stedet hvor det i angelsaksisk tid var et møtested, et *mote*.

Under borgerkrigen skal en gruppe av Cromwells soldater ha ridd mot huset, hvor rojalister hadde tatt tilflukt. De gikk seg bort i labyrinten av småveier, og fant aldri frem. Selv i dag, men skilt som peker mot huset, er det lett å havne på en vei som leder rett forbi huset og ikke til det.

I nesten 300 år tilhørte huset Selbyfamilien. Et kjent medlem av familien var Dame Dorothy, som var hoffdame for Elisabeth I, og som var berømt for sin broderikunst. Det figurerer historier om at hun skal ha sendt et brev forut for Kruttkomplottet i 1605, hvor han advarte sin fetter Lord Monteagle mot å være tilstede den dagen parlamentsbygningen skulle sprenges. Dette skal ha ført til avsløringen av komplottet. Det er usikkert om dette stemmer, for det finnes lignende historier om andre.

En annen berømt eier av huset var Sir Charles Selby, som av Samuel Pepys ble beskrevet som «den mest vulgære mann i sin tid». Han var kjent som dikter og dramaforfatter, og ble beryktet etter at han i 1663 fikk en bot på 500&nbsp;pund for å ha gått naken nedover Fleet Street i London. Noen år senere havnet han igjen i trøbbel etter en fyllekule, og kongen selv grep inn for å hjelpe ham. Det fortelles at kongen etterpå drakk seg full sammen med Selby og hans venner, for å vise illustrere hva han mente om saken.

I det 19. århundre ble skjelettet av en kvinne funnet murt inn bak en stengt dør.

## Bygningen

Bygningen skiller seg fra mange andre ved at det er gjort få endringer i hovedstrukturen, selv om den var bebodd helt fram til 1985. Det året ble den testamentert til National Trust av den amerikanske forretningsmannen Charles Henry Robinson, som hadde kjøpt den i 1956.

Bygningen er dermed et godt eksempel på hvordan en herregård faktisk så ut i middelalderen. Kunsthistorikeren Nikolaus Pevsner har beskrevet den som «den mest fullstendige lille middelalderherregården i landet».

Mot slutten av 1980-årene begynte National Trust en omfattende restaurering, som blant annet inkluderte demontering av noe av bygningsmassen for å studere teknikkene som var brukt ved oppføringen av huset. Prosjektet ble fullført i 2004, og underveis hadde man funnet flere elementer som var blitt dekket til i årenes løp. Bygningen og hagen er åpen for publikum.

## Referanser
Alvøyna

**Alvøyna** er en øy i Øygarden kommune i Vestland fylke. Øyen ligger nordvest for Bergen, ut mot havet vest for Hjeltefjorden. Den er 12 km2 stor. På Sture, som er en del av Alvøyna, ligger Stureterminalen.

I 1995 ble 1061 dekar vernet som våtmarksområde, og på vestsiden av Rotevatnet ligger et fugleobservasjonshus. Tjeldstømarka, som er utmark til gården Tjeldstø, ligger på Alvøyna.

Alvøyna er navnet på en annen øy i Øygarden. Disse to øyene ligger bare få mil fra hverandre og fra Bergen sentrum. 

Navnet kommer trolig av gammelnorsk "alfr" som betyr grus eller aur. 

## Se også
* Alvøen eller Alvøy er navnet på et område og en gård ved Vatlestraumen ved Laksevåg i Bergen kommune. 
## Referanser
RNA

**RNA**, en forkortelse for engelsk ***ribonucleic acid***, det vil si **ribonukleinsyre** på norsk, er molekyler satt sammen av de fire nukleotidene adenin (A), cytosin (C), guanin (G) og uracil (U). RNA er en kopi av DNA som brukes til å lage proteiner av aminosyrer etter DNA-ets oppskrift. RNA opptrer naturlig som en enkelt streng, ikke som dobbelstreng, slik DNA gjør.

## Typer RNA
I cellene er det mange ulike typer RNA som fyller forskjellige oppgaver. De tre hovedtypene er:
* mRNA &ndash; budbringer-RNA (eng. messenger RNA)
* rRNA &ndash; ribosomal-RNA
* tRNA &ndash; transport-RNA (eng. transfer RNA)

Disse tre klassene av RNA bidrar alle til å dekode genene. Under genuttrykk skaper enzymet RNA polymerase en kopi av informasjonen i genet i form av mRNA («budbringer-RNA»). Før mRNA er klar til å bli fraktet ut av kjernen, må intronene i RNA fjernes. Fjerningen skjer i cellekjernen og kalles mRNA-spleising. Bare eksonene (uttrykte sekvenser) blir igjen i mRNA-tråden. Denne spleisingen av mRNA skjer ved hjelp av et spleiseenzym, spleisosom. Kun korrekt spleiset mRNA blir fraktet ut av cellekjernen. Translasjonen av mRNA foregår på ribosomene og er selve syntesen av proteiner. For å oversette baserekkefølgen i mRNA til et protein, brukes tRNA som ligger fritt i cystosol. tRNA-syntetase tRNA og en aminosyre sammen. Deretter løsner tRNA. ribosomet finnes det faktorer som bringer tRNA til mRNA.

Aminosyrene blir bundet sammen på ribosomene ved at tRNA blir rekruttert til mRNA. Aminosyrene som sitter øverst på hvert tRNA bindes da sammen med peptidbindinger. Ribosomet tar en piruett og det dannes en stadig voksende polypeptid. Tre og tre baser (tripletter) i tRNA koder for aminosyrene.  Det ferdige polypeptidet utvikles deretter videre til et protein. Det minste proteinet, insulin, har 51 aminosyrer.

Det finnes også følgende typer RNA:
* hnRNA &ndash;
* mikro-RNA &ndash;
* pre-RNA &ndash;
* siRNA &ndash;

## Måling av mengde RNA
Fra en biologisk prøve kan mengde RNA fra ett gen om gangen måles ved for eksempel
* Northern blotting
* RT-PCR (revers transkriptase polymerasekjedereaksjon)

Tilsvarende kan mengde RNA fra alle eller mange gener i genomet måles ved
* DNA mikromatriseteknologi
* SAGE (Serial Analysis of Gene Expression)
National Trusts eiendommer i Wales

**National Trusts eiendommer i Wales** er en rekke historiske bygninger, museer, naturskjønne områder eller andre eiendommer som eies eller drives av National Trust. National Trust er en organisasjon som arbeider for bevaring av bygninger av historisk betydning eller urørt natur.

## Anglesey
*Plas Newydd

## Carmarthenshire
*Aberdeunant
*Dinefwr Park
*Dolaucothi gullgruve

## Ceredigion
*Llanerchaeron
*Mwnt

## Conwy
*Aberconwy House
*Bodnant Garden
*Conwy hengebro
*Ty Mawr Wybrnant
*Ty'n y Coed Uchaf

## Gwynedd
*Bwthyn Llywelyn
*Penrhyn slott
*Plas yn Rhiw
*Segontium

## Monmouthshire
*Kymin
*Skenfrith slott

## Neath & Port Talbot
*Aberdulais Falls
*Sgwd Henrhyd

## Pembrokeshire
*Barafundle
*Broadhaven
*Cilgerran Castle
*Colby Woodland Garden
*Marloes Sands
*Martin's Haven
*Penbryn Beach
*Stackpole
*St Davids Visitor Centre
*Tudor Merchant's House, Tenby (Dinbych-y-Pysgod)

## Powys
*Powis Castle

## Swansea
* Strand- og klippeområde ved Rhossili

## Wrexham
*Chirk Castle
*Erddig

## Se også
*Cadw
Bac Lieu (provins)

**Bac Lieu** (**B&#7841;c Liêu**) er en vietnamesisk kystprovins nær sørspissen av landet, og ligger i Mekongdeltaet (strengt tatt ligger provinsen noe vest for det vestligste av elvens utløp i Sørkinahavet). Provinsen grenser ellers til Ca Mau og  Kien Giang i vest, Can Tho i nord og Soc Trang i øst. Provinsen er på 2.521 km² og har 768.000 innbyggere.

Bac Lieu ligger i den administrative region Dong Bang Song Cuu Long. 

Provinshovedstaden heter også Bac Lieu, og hadde i hadde i 2004 104.400 innbyggere.

Provinsen er, foruten provinshovedstaden som er eget forvaltningsdistrikt, delt i fire distrikter:  

*Dong Hai
*Gia Rai
*Hong Dan
*Vinh Loi 

Bac Lieu er omkring 100 km sør for Can Tho, som er Mekongdeltaets største by. 

Hovednæringsveier er risdyrking, annet jordbruk, fiskeri, matforedlingsindustri og klesindustri. 

Før 1996 var området del av en provins ved navn Minh Hai. Men så ble provinsen delt i to: Den nordøstlige delen ble provinsen Bac Lieu, og den sørvestlige ble Ca Mau.
## Eksterne lenker
*
Dunstable Downs

**Dunstable Downs** er en del av Chiltern Hills i det sørlige Bedfordshire, England. Området er en kalkrygg som utgjør den nordøstlige enden på Chiltern Hills. Det høyeste punktet ligger 244 moh., og er dermed også det høyeste punktet i regionen Øst-England. 

I en av åssidene har Whipsnade Zoo skåret ut en løve i kalken, som kan sees fra veien mellom Aylesbury og Dunstable. 

Åsene brukes til hanggliding og paragliding. London Gliding Club har et lokale i området. Det er også mange som flyr draker i Dunstable Downs. 

Store deler av området disponeres av National Trust. Det er rik og variert flora, inkludert mange sjeldne villblomster. Det finnes også flere sommerfuglarter som er uvanlige ellers i Storbritannia.
Headcorn

**Headcorn** er en stor landsby og verdslig sogn distriktet Maidstone i grevskapet Kent, England, omkring 16 km fra byen Maidstone. I henhold til folketellingen i 2011 har landsbyen og sognet en befolkning på 3 387 innbyggere.

Jernbanestasjonen i Headcorn, på linjen mellom London og Dover, åpnet 31. august 1842. Linjen forbi landsbyen er den lengste rette jernbanestrekningen i Storbritannia. En annen jernbanelinje, Kent and East Sussex Railway, hadde sitt nordlige knutepunkt ved Headcorn. Denne linjen ble nedlagt i 1954, og det som er igjen av skinnegangen brukes til et gammelt damplokomotiv.

Like ved landsbyen ligger en flyplass, hvor det også er et flymuseum og et fallskjermsenter.

## Referanser


## Eksterne lenker

*Headcorn Parish Council Official
*Select H for Headcorn village notes
Swale

:*Denne artikkelen omhandler distriktet Swale i Kent, England. Se også [[Swale (andre betydninger)]].*

**Swale** er et distrikt i Kent, England. Det har sitt navn fra Swalekanalen, en smal naturlig kanal som skiller fastlandet fra øya Sheppey. Den romerske veien Watling Street går gjennom distriktet, som for det meste består av landlige områder. 

Det er tre byer i Swale: Administrasjonssenteret Sittingbourne og Faversham på fastlandet, og Sheerness på øya.

## Verdslige sogn

I tillegg til de tre byene finnes det en rekke verdslige sogn som utfører visse administrative oppgaver:

* Badlesmere
* Bapchild
* Bobbing
* Borden
* Boughton-under-Blean
* Bredgar
* Doddington
* Dunkirk
* Eastchurch
* Eastling
* Faversham Without
* Goodnestone
* Graveney
* Hartlip
* Hernhill
* Iwade
* Leaveland
* Leysdown
* Lower Halstow
* Lynsted
* Milstead
* Minster-on-Sea
* Newington
* Newnham
* Norton Buckland & Stone
* Oare
* Ospringe
* Queenborough
* Rodmersham
* Rushenden
* Selling
* Sheldwich
* Stalisfield
* Teynham
* Throwley
* Tonge
* Tunstall
* Warden
Swale (andre betydninger)

**Swale** kan vise til:

*Swale, distrikt i Kent, England
**Swalekanalen, som deler distriktet Swale i to
*Swale (elv), elv i North Yorkshire, England
Swalekanalen

**Swalekanalen** (engelsk **The Swale**) er en smal, naturlig kanal som deler distriktet Swale i Kent, England i to. 

Før Den engelske kanal ble dannet strakk Storbritannias østkyst seg lenger ut enn i dag, og øya Sheppey var da en del av fastlandet. En elv som rant gjennom området gravde ut en grunn dal, og da havnivået steg ble denne dalen fylt. 

Da romerne kom i 1. århundre var kanalen betraktelig bredere enn nå. I romersk tid ble kanalen ofte feilaktig kalt for en elv. På den tiden var øya delt i to, slik at det var en mindre øy, Harty, som nå er en del av Sheppey.

Kanalen er i ferd med å gro igjen, og må ofte mudres opp og renses for å tillate båtferdsel.
Sheerness

**Sheerness** er en by på øya Sheppey i Kent i England. Den er eneste by og største bosetning på øya, med 11 653 innbyggere i 1991 og kun vokst til 11 938 innbyggere i henhold til folketellingen i 2011. Den er lokalisert i det nordvestlige hjørnet av øya i nordlige Kent.

Sheerness begynte som en festning som ble bygd på 1500-tallet for å beskytte elven Medway fra invasjon sjøveien. I 1664 ble det langt planer for et skipsverft for den britiske marinen for at krigsskip kunne få provisjoner og reparasjoner, et sted som Samuel Pepys favoriserte framfor Chatham, den gang tilknyttet marinens administrasjon. Etter et angrep på Medway i 1667 ble de gamle festningverkene forsterket; i 1669 ble marinens skipsverft etablert i byen og hvor krigsskip jevnlig ble lagret og reparert fram til det ble stengt i 1960.

Fra byggingen av en molo og en promenade på 1800-tallet begynte Sheerness å tiltrekke seg oppmerksomhet som et feriested ved kysten. Industrien beholdt sin viktige posisjon i byen og havnen var en av de ledende importstedene i Storbritannia for biler og fisk.

## Historie

I 1667 ble Sheerness angrepet av 72 nederlandske skip. De tvang det lille fortet i byen til å overgi seg, og landsatte en styrke som i en kort periode okkuperte byen. Samuel Pepys var i Gravesend da dette skjedde, og skrev i *[[Samuel Pepys' dagbok|Dagboken]]* at han tydelige hørte kanonene. Han skyndte seg i sikkerhet i Brampton i Huntingdonshire.

Det ble anlagt et kongelig verft ved Sheerness, som ikke var så store som de ved Chatham og Deptford, men som allikevel hadde en viss betydning i tudor- og stuarttiden.

## Kommunikasjon og næringsliv

I 1860 ble byen forbundet til fastlandet med en jernbanelinje fra Sittingbourne. Samtidig ble en ny fergetjeneste åpnet, med bedre forhold enn de gamle fergene som tidligere hadde vært eneste transportmiddel over Swalekanalen.

En ny gren av jernbanen, til Queenborough, ble åpnet noe senere, og førte til at det ble startet dampskipstrafikk til Flushing i Nederland, en rute som ble drevet i mange år.

En smalsporet jernbane ble anlagt fra Sheerness til landsbyene på den andre siden av øya i 1901. Den er nå nedlagt.

Havnen er fortsatt viktig, og omfattende transport av eksport- og importvarer gir næringsgrunnlag til mange av innbyggerne. Det er særlig biler og større stålgjenstander som fraktes over havnen.

## Referanser


## Litteratur
* Hughes, David T. (1997): *Sheerness and the mutiny at the Nore*, The Sheppey Local History Society, ISBN 0-9530665-0-9
* Mitchell, Vic; Smith, Keith (1993): *Branch Lines Around Sheerness: Including Bowater's Railway*, Middleton Press

## Eksterne lenker
* 
* Blue Town Heritage Centre 
* Sheerness Heritage Centre
Jeanne Calment

**Jeanne Louise Calment** (1875–1997) var en fransk superhundreåring som var verdens eldste person fra 1988 til 1997. Calment var 122 år og 164 dager gammel da hun døde. Hun er den eldste personen gjennom tidene som har fått sin alder godt dokumentert.

## Liv og virke
### Bakgrunn, barndom
Calment ble født den 21. februar 1875 i Arles i Frankrike. Hennes far, Nicolas Calment (8. november 1837–28. januar 1931), jobbet som skipsbygger, mens moren, Marguerite Gilles (20. februar 1838–18. september 1924), kom fra en møllerfamilie. Hun hadde en eldre bror, François (25. april 1865–1. desember 1962).

Fra hun var syv og frem til sin første kommunion, gikk hun på Benets kirkeskole i Arles, før hun deretter gikk på den lokale ungdomsskolen hvor hun avsluttet skolegangen som 16-åring med vitnemål (O-nivå). På spørsmål rundt daglig rutine mens hun gikk på barneskolen, svarte hun: «Når du er ung, står du opp klokka åtte». I stedet for en solid frokost drakk hun enten kaffe med melk eller varm kakao. Ved middagstid hentet faren henne fra skolen for å spise lunsj hjemme før hun dro tilbake til skolen på ettermiddagen. I de neste årene fortsatte hun å bo med foreldrene, og før hun giftet seg malte og forbedret hun pianoferdighetene sine.

### Voksen
Hun ble gift med sin tremenning Fernand Calment i 1896 og fikk med han datteren Yvonne, som døde i 1934. Det eneste barnebarnet, en lege, døde i en ulykke på motorveien i 1963 – samme året som også svigersønnen døde.

Calment ble kjendis i lokalpressen da hun fremdeles syklet som 100-åring, men det var først som 113-åring at nasjonalpressen begynte å omtale den spreke, men nærmest blinde, kvinnen. Hun opplevde å møte van Gogh, og fortalte om det på sine eldre dager. Hun husket møtet med han som en skuffelse, og beskrev han som stygg og alkoholisert.

Da det skulle undersøkes om Calment virkelig var så gammel som oppgitt, gjennomgikk man kirkebøker, folketellinger og gamle avisutklipp fra hjembyen Arles. Under arbeidet med å verifisere hennes alder fant man også ut at gode gener hadde mye å si for hennes lange liv. De fleste forfedrene hennes gjennom de foregående 200 årene hadde levd lenger enn det som var gjennomsnittlig levealder: Faren, Nicolas Calment, ble 93 år, mens moren, Marguerite Gilles, ble 86 år. Broren, François Calment, ble 97 og morfaren var 92 da han døde i slutten av 1890-årene.

Calment døde den 4. august 1997 i Arles, i en alder av 122 år.

## Referanser


## Eksterne lenker
* 
* 
* 
*  Side som viser hvordan hennes høye alder ble dokumentert
Steffi Graf

**Stefanie Maria Graf** (født 1969) er en tysk tidligere tennisspiller.

Hun har vunnet 22 Grand Slam-titler. I 1988 ble hun den tredje kvinnen som vant Grand Slam, det vil si at hun vant alle de fire største turneringene, Australian Open, French Open, Wimbledon og US Open, i samme år.

Steffi Graf debuterte som profesjonell spiller den 18. oktober 1982. Den første turneringsseieren kom den 13. april 1986, da hun slo Chris Evert i Family Circle Cup. Totalt vant hun 107 WTA-turneringer, noe som bare Martina Navrátilová (167) og Evert (157) overgår. Graf, med kallenavnet «Fraulein Forehand» på grunn av sitt knusende forehandslag – gikk til topps på verdensrankingen den 17. august 1987, og ble værende der i 186 uker, til 10. mars 1991. Hun toppet rankinglisten i totalt 377 uker. Hun er den eneste spilleren, uansett kjønn, som har vunnet alle Grand Slam-titlene to ganger i to ulike tiår, som har vunnet og forsvart tittelen i alle fire Slam-turneringene, og som har vunnet alle de fire Slam-turneringene minst fire ganger. Hun spilte inn over 20 millioner dollar i løpet av karrieren.

Graf la opp i august 1999 etter et sjeldent tap i Wimbledon-finalen. På denne tiden hadde hun et forhold til Andre Agassi, og de giftet seg i Las Vegas, Nevada, i 2001.

## OL-medaljer
*  1988  Seoul - **Gull** i tennis single damer  Vest-Tyskland
*  1992  Barcelona - Sølv i tennis, single damer  Tyskland
*  1988  Seoul - Bronse i tennis double damer  Vest-Tyskland

## Grand Slam-titler

## Referanser


## Eksterne lenker
* 
* 
*
Råolje

**Råolje** (engelsk: *crude oil*) er flytende petroleum og er et etterspurt salgsprodukt i hele verden med stor betydning for økonomien i kjøperland og selgerland. Begrepet råolje benyttes om olje før den er raffinert, men etter at oppløst vann og naturgass er fjernet.

Råolje blir transportert fra produksjonsstedet til markeder gjennom rørledning eller med tankskip.

I nyere tid har man funnet ut at råolje er svært kreftfremkallende dersom man lukter på den. Derfor anbefales det at man holder seg unna, og bruker gassmaske om man oppholder seg i nærheten.

## Klassifikasjon

Råolje (crude) klassifiseres etter sin opprinnelse (e.g., West Texas Intermediate, WTI eller Brent) og ofte etter tetthet eller viskositet (lettolje, intermediate eller tungolje); raffinerier kan også bruke uttrykk som søt, om lite innhold av svovel, eller sur, om mye svovel og krever mer raffinering. Hver råolje har unik molekyl-sammensetning som betegnes ved crude oil assay analysis i petroleumlaboratorier.

Crude oil benchmarks:

* Brent Blend består av 15 oljer fra Brentfeltet og Ninian systems i East Shetland Basin i Nordsjøen. Oljen er ilandført ved Sullom Voe terminal på Shetland.  Oljeproduksjon fra Europa, Afrika og Middle Eastern olje som transporteres vestover, prises etter prisen på denne oljen, som danner en benchmark.
* West Texas Intermediate (WTI) for olje fra USA.
* Dubai, brukt som benchmark for olje fra Midtøsten som transporteres til Asia-Stillehavet regionen.
* Tapis (fra Malaysia, brukt som referanse for lettolje fra Det fjerne østen.
*Minas (fra Indonesia, brukt som referanse for tungolje fra Det fjerne østen)
*OPEC Reference Basket, et vektet gjennomsnitt for oljekvaliteter fra ulike OPEC (The Organization of the Petroleum Exporting Countries) land.

## Beskatning av oljeproduksjon
I 2007 var beskatningen av selskapers oljeinntekter svært ulike i de ulike oljeproduserende land, og skattenivået er viktig for investeringsbeslutningene. ved høye oljepriser er overskuddene også høye, og det lønner seg ekstra godt å produsere i lav-skatteland. Under slike prisforhold ønsker oljeselskapene ofte å produsere og investere mest mulig i land med lav oljebeskatning. Ved lave oljepriser er overskuddet derimot ganske lavt og det betyr mindre *nominelt* for selskapene om beskatningen er 10 %p høyere eller lavere.

I 2007 var statens totale produksjonsavgifter, royalties og beskatning av oljeselskapenes overskudd etter investering (EBIT) på 92 % i Libya, 85 % i Indonesia, 78 % i Russland, 76 % i Norge, 61 % i Alaska, 58 % i Venezuela, 55 % i Canada, og 50 % i Storbritannia. (Kilde: *Economist,* 3.november 2007, side 58)

## Se også
* Petroleumsvirksomhet
* Brent Blend
* WTC
Marie-Louise Meilleur

**Marie-Louise Meilleur** (født **Marie-Louise Chassé** 29. august 1880, død 16. april 1998) var verdens eldste person  i et snaut år, etter at 122 år gamle Jeanne Calment døde i august 1997.

Hun ble født i Canada høsten 1880, som datter av Pierre Chassé (1849–1911) og Fébronie Lévesque (1852–1912), og giftet seg i ung alder med Etienne Leclerc. Sammen fikk de seks barn før han døde i 1911. De fleste av barna fra dette ekteskapet døde enten som spedbarn eller i alle fall lenge før de nådde en høy alder, med unntak av en datter som ble 96. I  1915 ble hun gift på ny med Hector Meilleur, som døde i 1972, 92 år gammel. Også i dette ekteskapet fikk hun seks barn.
## Referanser